સામગ્રી: બંને પક્ષોએ ગુજરાતની 26 લોકસભા બેઠકો પર પોતાના ઉમેદવાર ઉતારી દીધા છે, પરંતુ તેમાં મુસ્લિમ ઉમેદવા માત્ર એક જ છે. 

2014ની લોકસભાની ચૂંટણીમાં 26માંથી 26 બેઠકો જીતનારા ભાજપે એક પણ મુસ્લિમ ઉમેદવારને ટિકિટ આપી નથી. 

જ્યારે કૉંગ્રેસે માત્ર એક જ ઉમેદવારને ટિકિટ આપી છે. ભરૂચની લોકસભા બેઠક પરથી કૉંગ્રેસના ઉમેદવાર શેરખાન અબ્દુલ શકુર પઠાણ છે. 

ગુજરાતમાંથી 1984 બાદ કોઈ પણ મુસ્લિમ ઉમેદવાર સાંસદ તરીકે ચૂંટાયો નથી. ભરૂચમાંથી 1984માં કૉંગ્રેસના નેતા અહમદ પટેલ ચૂંટાયા હતા.

2005માં કૉંગ્રેસમાં કાર્યકર તરીકે સક્રિય રાજકારણમાં પ્રવેશ કરનાર 37 વર્ષના શેરખાન અબ્દુલ શકુર પઠાણ ભરૂચ યૂથ કૉંગ્રેસના પ્રમુખ છે.

તમે આ વાંચ્યું કે નહીં?

નવો ચહેરો

બીબીસી ગુજરાતીને શેરખાન પઠાણે કહ્યું કે 2009 અને 2016માં તેઓ ભરૂચ યૂથ કૉંગ્રેસના પ્રમુખ તરીકે ચૂંટાયા હતા.

તેઓ કહે છે, "હું નેત્રંગ ગામના ખેડૂત પરિવારનો પુત્ર છું અને આ વિસ્તારના લોકો સાથે સતત સંપર્કમાં રહું છું."

શેરખાન જણાવે છે કે ખેડૂત પરિવારો પહેલાંથી જ કૉંગ્રેસના સમર્થક રહ્યા છે.

નામાંકન વખતે દાખલ કરાયેલા સોગંદનામામાં તેમણે ઉલ્લેખ કર્યો છે કે તેમના પર બૂથ કેપ્ચરિંગ, આગ લગાડવા અને હત્યાના પ્રયાસના આરોપો લગાવવામા આવ્યા છે. 

બીબીસી ગુજરાતી સાથે વાત કરતાં શેરખાન પઠાણ કહે છે કે આ ખોટા કેસ રાજકીય કારણોસર નોંધવામાં આવ્યા છે અને આ બધા કેસ પર હાઈકોર્ટે સ્ટે મૂકેલો છે. 

પાંચ વાર સાંસદ રહી ચૂકેલા મનસુખ વસાવા અને ભારતીય ટ્રાઇબલ પાર્ટીના ધારાસભ્ય તથા આદિવાસી નેતા છોટુ વસાવા સામે ચૂંટણી મેદાનમાં ઊતરેલા શેરખાન પઠાણ કહે છે કે આ વિસ્તારનો આદિવાસી સમાજ મારી સાથે જોડાયેલો છે. 

2019ની લોકસભા ચૂંટણી શેરખાન પઠાણ માટે પહેલી મોટી ચૂંટણી છે. 

મુસ્લિમો સૌથી વધુ

2019ની ચૂંટણીમાં ગુજરાતમાં કૉંગ્રેસથી તેઓ એકમાત્ર મુસ્લિમ ઉમેદવાર છે. 

આ અંગે તેઓ શું વિચારે છે એના સવાલના જવાબમાં તેઓ કહે છે, ''પાર્ટીએ મને એક યુવા તરીકે ટિકિટ આપી છે. પાર્ટીને મારા પર ભરોસો છે, કારણ કે સર્વ જ્ઞાતિના લોકો મારી સાથે જોડાયેલા છે."

''હું આદિવાસી વિસ્તારમાંથી આવું છું અને સતત જનતા વચ્ચે રહીને કામ કરું છું.''

તેઓ પોતાને માત્ર એક અલ્પસંખ્યક ઉમેદવાર તરીકે નથી ઓળખાવતા. તેઓ કહે છે કે તેઓ ભરૂચમાં 4થી 4.25 લાખ મુસ્લિમ મતદારો છે અને તેઓ નેત્રંગ ગામથી આવે છે જે આદિવાસી વિસ્તાર છે. 

આદિવાસીઓ માટે સૌથી મહત્ત્વપૂર્ણ મુદ્દાઓ કયા છે એ સવાલ પર...\nઅગાઉની સામગ્રીનો સારાંશ નીચે મુજબ કરી શકાય છે:
લોકસભાની આગામી ચૂંટણીમાં ગુજરાતમાં બે મુખ્ય રાજકીય પક્ષો વચ્ચે સીધી ટક્કર થવાની છે.